**Զանգահարում են, բացեք դուռը** (*ռուս.՝ Звонят, откройте дверь*), 1965 թվականի խորհրդային գեղարվեստական ֆիլմը ռեժիսոր Ա. Միտայի կողմից, 12-ամյա Ելենա Պրոկլովայի դեբյուտը կինոյում։

Սյուժե
------

Հինգերորդ դասարանի աշակերտ Տատյանան (*Ելենա Պրոկլովա*) սիրահարված է տասներորդ դասարանի ջոկատավար՝ Պետրային (*Սերգեյ Նիկոնենկո*), և դրա համար նրան դասարանում ծաղրում են։ Տանյայի հայրը երկրաբան էր, մայրը որոշ ժամանակով մեկնել էր նրա մոտ՝ դստերը թողնելով հարևանուհու հսկողության տակ։ Ջոկատավարին դուր գալու համար Տանյան ընկղմվում է հասարակական աշխատանքի մեջ, և նրան հանձնարարում են գտնել «հետաքրքիր մարդուն»՝ առաջին ջոկատավարներից մեկին։

Որոնումների ընթացքում նա ծանոթանում է իր հասակակից Գեննադիին (*Վիտյա Կոսիխ*) և նրա տարօրինակ խորթ հորը (*Ռոլան Բիկով)*, որն օգնում է նրան այդ որոնումներում։ Նա Տատյանային բերում է հայտնի երաժիշտ Կորկինիի մոտ։ Նա խոստանում է Տատյանային գալ իրենց մոտ առաջին ջոկատավարներին նվիրված հավաքին, բայց մոռանում է, որ շուտով պետք է հյուրախաղերի մեկնի։ Գեննադիի ձեռքում տեսնելով չմուշկները՝ Տատյանան նրան խնդրում է սովորեցնել թե ինչպես են դրանցով սահում։ Երեկոյան նրանք գնում են սահադաշտ, որտեղ նա տեսնում է իր Պետրային դասընկերոջ ընկերությունում։ Հիասթափված՝ նա թողնում է սահադաշտը և վերադառնում է տուն։ Այնտեղ նրան դիմավորում է անսպասելիորեն ժամանած մայրը։

Երբ հայտնի է դառնում, որ երաժիշտ Կորկինը մեկնել է հյուրախաղերի և չի կարողանա գալ հավաքին, Տանյան դրանում «դավաճանություն» է տեսնում. այդ ժամանակ ջոկատավարների հավաքի անցկացման պատասխանատուն Պյոտրն էր։ Հավաքից առաջ Տանյան գալիս է Կոլպակովի նվագախումբ և հայտնում նրան, որ Կորկինը հեռացել է, և նա չգիտի, թե ինչ անի հիմա։ Կոլպակովը նրան պատմում է իր հարևանությամբ ապրող առաջին ջոկատավարներից մեկի՝ փողհար տղայի մասին։ Նրա հետ ծանոթությունն այնքան է ազդել Կոլպակովի վրա, որ նա դարձել է պրոֆեսիոնալ երաժիշտ։ Տատյանան համոզում է Կոլպակովին գալ հավաքին և բոլորին պատմել այս պատմությունը։

Ջոկատավարների հավաքի մեկնարկից առաջ, Տանյան Պետրային խնդրում է թույլ տալ, որ Կոլպակովը հանդես գա, Բայց Պյոտրը մերժում է նրան, և նա վերջնականապես հիասթափվում է նրանից. ֆորմալիստ, կարիերայի նկատառումներից ելնելով, նա ոչ մի քայլ չի շեղվում սահմանված կանոններից։

Ջոկատավարների հավաքին փողհարը շատ վատ է նվագում, Կոլպակովը, չդիմանալով դրան, անսպասելիորեն բեմ է բարձրանում և սկսում է խոսել իր ծանոթ ջոկատավար փողհարի մասին, ով հետագայում զոհվել է Հայրենական մեծ պատերազմի ժամանակ։ Բոլորը զարմանում են երիտասարդ հերոսի դրամատիկ ճակատագրից, ջոկատավարը գրում է Կոլպակովի պատմությունը նոթատետրում, իսկ դպրոցականները հետաքրքրությամբ լսում են երաժիշտին։ Իր ելույթի վերջում նա փողն ուղղում է շուրթերին, և հսկայական դահլիճը լցվում է հանդիսավոր, ուղիղ հոգու մեջ հեղվող ձայներով...

Դերերում
--------

| Դերասան | Դեր |
| --- | --- |
| Ելենա Պրոկլովա | *Տանյա Նեչաևա* (գլխավոր դեր)Տանյա Նեչաևա *(գլխավոր դեր)*  |
| Ռոլան Բիկով | *Պավել Վասիլևիչ Կոլպակով*  *Գենյայի խորթ հայրը* *Պավել Վասիլևիչ Կոլպակով*  |
| Վլադիմիր Բելոկուրով | *Սերգեյ Պետրովիչ Կորկին*  *ջութակահար* *Սերգեյ Պետրովիչ Կորկին*  |
| Սերգեյ Նիկոնենկո | *Պետյա Կրյուչկով*  *ջոկատավար* *Պետյա Կրյուչկով*  |
| Օլյա Սեմյոնովա | *Լենա Օրլովա*   *Լենա Օրլովա*  |
| Վիկտոր Կոսիխ | *Գենկա Դրեսվյաննիկով*   *Գենկա Դրեսվյաննիկով*  |
| Վիտյա Սիսոև | *Տոլյա Բորդուկով*   *Տոլյա Բորդուկով*  |
| Արինա Ալեյնիկովա | *ռուսերենի ուսուցչուհի*   *ռուսերենի ուսուցչուհի*  |
| Լեոնիդ Վեյցլեր | *դրվագ*   *դրվագ*  |
| Վալենտինա Վլադիմիրովա | *թատրոնի տոմսավաճառ*   *թատրոնի տոմսավաճառ*  |
| Ալեքսանդրա Դենիսովա | *թատրոնի հանդերձապահուհի*   *թատրոնի հանդերձապահուհի*  |
| Օլեգ Եֆրեմով | *Վասիլի Դրեսվյաննիկով*  *Գենայի հայրը, հարբեցող* *Վասիլի Դրեսվյաննիկով*  |
| Անտոնինա Մաքսիմովա | *Վերա Վիկտորովնա Իվանովա*   *Վերա Վիկտորովնա Իվանովա*  |
| Էլլա Նեկրասովա | *Կորկինայի կինը*   *Կորկինայի կինը*  |
| Լյուսենա Օվչիննիկովա | *Նեչաևա*  *Տանյայի մայրը* *Նեչաևա*  |
| Իա Սավվինա | *Գենայի մայրը*   *Գենայի մայրը*  |
| Ռաիսա Կուրկինա | *բնակարանի տիրուհի, (տիտրերում նշված չէ)*   *բնակարանի տիրուհի, (տիտրերում նշված չէ)*  |
| Լենա Զոլոտուխինա | *դրվագ*   *դրվագ*  |
| Միշա Մետյոլկին | *Բազեև*   *Բազեև*  |

Նկարահանող խումբ
----------------

* Սցենարի հեղինակ՝ Ալեքսանդր Վոլոդին
* Ռեժիսոր՝ Ալեքսանդր Միթա
* Գլխավոր օպերատոր՝ Ալեքսանդր Պանասյուկ
* Գլխավոր նկարիչ՝ Պյոտր Կիսելյով
* Կոմպոզիտոր՝ Վենիամին Բասներ

Մրցանակներ և պարգևներ
---------------------

* 1966 թվականի Վենետիկի մանկական ֆիլմերի XVIII միջազգային կինոփառատոնի «Սուրբ Մարկոսի առյուծը» գլխավոր մրցանակ։
* Մոսֆիլմի մրցանակ լավագույն դերասանուհու համար (Ելենա Պրոկլովա)։

Ծանոթագրություններ
------------------

1. ↑  They're Calling, Open the Door — Awards at the IMDb
2. ↑  They're Calling, Open the Door at the kino-teatr.ru

Արտաքին հղումներ
----------------

* Արկուս Լ. «Զանգահարում են, բացեք դուռը». «Սեանս» ամսագրի նախագիծը. Վերցված է 2020 թ․ մայիսի 2-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · AFI լիամետրաժ ֆիլմերի կատալոգ |

 |